एक्सपर्ट्स के मुताबिक मंगल ग्रह के बर्फीले साउथ पोल के नीचे जमीन की गहराई में दबी यह बर्फ की झील किसी भी एलियन लाइफ के लिए एक आदर्श माहौल हो सकती है। एक्सपर्ट्स कहते हैं कि इस बर्फ की झील में थोड़ा बहुत पानी तरल रूप में भी हो सकता है। हालांकि इस झील का तापमान माइनस 68 डिग्री सेल्सियस बताया जा रहा है, जिस तापमान पर पानी का तरल रह पाना मुश्किल ही है। मंगल ग्रह पर पानी की यह खोज पहला प्रूफ है जो इस बात के संकेत देता है कि लाल ग्रह पर भी शायद कभी जिंदगी रही होगी। बता दें कि मंगल ग्रह की इस झील का पता लगाने में Mars Express probe द्वारा भेजे गए डेटा और तस्‍वीरों ने अहम रोल अदा किया है। यह स्‍पेस प्रोब यूरोपियन स्पेस एजेंसी द्वारा भेजा गया था और साल 2003 से मंगल ग्रह का चक्कर लगा रहा है।